Augutė Liutkevičienė,

Elektrėnų „Versmės“ gimnazija

**UŽDUOTIS**

* Išanalizuokite Martyno Mažvydo „Katekizmo“ lietuvišką prakalbą.
* Parašykite pastraipą samprotavimo rašiniui tema „Kaip tampama asmenybe?
* Argumentuokite analizuotu tekstu.

Martynas Mažvydas

KNYGELĖS PAČIOS BYLO LIETUVININKUMP IR ŽEMAIČIUMP

Klausimai prakalbos ištraukos analizei. Klausimai įterpiami į tekstą, kad atsakymą būtų galima rasti greičiau, darbas vyktų sparčiau ☺ tekstas rastas http://www.antologija.lt/lindex.html

* Kuo reikšminga ši lietuviška prakalba? .....................................................................................

**Broliai seserys, imkit mane ir skaitykit**

**Ir tatai skaitydami permanykit.**

1.Kas kreipiasi į skaitytojus? ...........................................................................................................

2. Kodėl kreipiamasi žodžiais „broliai, seserys“? ..........................................................................

...........................................................................................................................................................

**Mokslo šito tėvai jūsų trokšdavo turėti,**

**Ale to negalėjo nė vienu būdu gauti.**

**Regėti to norėjo savo akimis,**

**Taip ir išgirsti savo ausimis.**

**Jau nūn, ko tėvai niekada neregėjo,**

**Nūn šitai vis jūsump atėjo.**

3.Kaip sureikšminama mokslo svarba? .................................................................................................

.....................................................................................................................................................................................................................................................................................................................................

**Veizdėkit ir dabokitėsi, žmones visos,**

**Šitai eit jūsump žodis dangaus karalystos.**

4.Kaip visų pirma suvokiama knygos paskirtis? Kodėl? *.......................................................................*

*................................................................................................................................................................*

**Maloniai ir su džiaugsmu tą žodį priimkit,**

**O jūsų ūkiuose šeimyną mokykit.**

**Sūnūs, dukterys jūsų tur tatai mokėti,**

**Visa širdžia tur tą Dievo žodį mylėti.**

**Jei, broliai seserys, tuos žodžius nepapeiksit,**

**Dievą Tėvą ir Sūnų sau mielu padarysit**

**Ir pašlovinti po akimis Dievo būsit,**

**Visuose daiktuose palaimą turėsit.**

**Šituo mokslu Dievą tikrai pažinsit**

**Ir Dangaus karalystosp prisiartinsit.**

**Neužtrukit, broliai seserys, manęs skaityti,**

**Jei pagal valią Dievo norit gyventi.**

<...>

**Kursai nenorėtų to mokslo žinoti ir mokėti,**

 **Tasai amžinose tamsybėse tur būti.**

5.Įrodykite, kad autorius nevengia didaktikos. ........................................................................................

.....................................................................................................................................................................................................................................................................................................................................

6. Kas supriešinama tekste? *...................................................................................................................*

*...................................................................................................................................................................*

<...>

**Kaukus, Žemėpačius ir Laukosargus pameskit,**

**Visas velniuvas, deives apleiskit:**

**Tos deivės negal jums nieko gero duoti,**

**Bet tur visus amžinai prapuldyti.**

**Sveikatą, visus daiktus nuog to Dievo turit,**

**Kurio prisakymus čia manip regit.**

**Tasai Dievas dangų, žemę žodžiu vienu sutvėrė,**

**Šituo būdu žmones ir visus daiktus padarė, -**

**Tasai kožnam žmogui vienas gal padėti,**

**Sveikatą ir palaimą tasai gal priduoti.**

**Tasai Dievs visas žmones nor didžiai mylėti,**

**Dangaus karalystę dovanai nor dovanoti,**

**Aitvars ir deivės to negal padaryti,**

**Bet ing peklos ugnį veikiau gal įstumti.**

**Pameskit tas deives, Dievop didžiop pristokit,**

**Šitą mokslą visi linksmai priimkit.**

**Tasai mokslas tur teisiai jus išmokyti,**

**Kaip Dievą turit pažinti, priegtam ir garbinti,**

**Tasai mokslas rodo tikrą kelią Dievo Sūnausp,**

**Mūsų Išganytojop Jėzausp Kristausp.**

**Šitą Sūnų ir Tėvą tikrai pažinsit,**

**Jei tą mokslą gerai mokėsit ir permanysit.**

**Be šito mokslo žmones regit kleidinčias**

**Ir deivių šimtą (jei tatai nemaž) turinčias.**

**Aš žinau ir tatai dręsu čia sakyti,**

**Jog šimte žmonių vieno negalėčiau atrasti,**

**Kursai vieną žodį Dievo prisakymo mokėtų**

**Ir poteriaus bent du žodžiu atmintų.**

**Jei klausi žmogų: „Bau moki poterį byloti?**

**Prisakymus Dievo bau galėtų atminti?**

**Vieros krikščionių straipsnius ar gali skaityti?**

**Apie dūšios išganymą bau gali ką žinoti?" -**

**Zotagomis tau žmogus tur atsakyti,**

**Jog geresniai atmen arti, nent poterį byloti.**

**„Dievo prisakymų, - bylo, - aš niekada negirdėjau,**

**Nei straipsnių vieros krikščionių skaičiau.**

**Bažnyčioj nuog dešimties metų nebuvau,**

**Tiktai su burtininke ant burtų veizdėdavau:**

**Be geresn su šventa burtininke gaidį valgyti,**

**Nei bažnyčioj šaukimo žekų klausyti".**

7. Kokios problemos keliamos prakalboje? *..................................................................................*

*..........................................................................................................................................................*

8. Paaiškinkite pabrauktų eilučių prasmę. *............................................................................................*

*................................................................................................................................................................................................................................................................................................................................*

**Ak ponai, klausykit ir permanykit!**

**Balsus tuos jūsų žmonių išgirskit!**

**Tų dūšias Dievs nuog jūsų norės turėti,**

**Kurias jums ing rankas davė rėdyti.**

**Ei viešpatys visokie, ant žmonių susimilkit!**

**Kunigump, žekump žmones tremkit!**

**Kiek nedėlios bažnyčion vaikščioti prisakykit,**

**Kunigus, idant mokytų žmones, raginkit!**

**Klebonus, kunigus vienu balsu prašykit,**

**Idant to mokslo neslėptų, didžiai melskit.**

**Jei kunigai tingėtų tą mokslą patys sakyti,**

**Jūs galėsit ūkiuose žmones mokyti.**

**Bet kunigų yra urėdas žmones mokyti,**

**Bo ant to visi yra apskirti.**

**O jūs, kunigai, pagal jūsų seną urėdą**

**Mokykit žmones, tatai visos paklydo!**

**Šitai turit trumpą mokslą krikščionystės**

**Pagal būdą senosios bažnyčios.**

**Skaitykit ir duokit ing rankas kiek vaiko,**

**Kaip žemaičio, taip ir lietuvininko.**

**Raginkit žmones to trumpo mokslo išmokti,**

**Be kurio platesnis mokslas negal stovėti. <...>**

9. Kas, pasak autoriaus, turėtų jausti pareigą šviesti žmones? *............................................................*

10. Paaiškinkite pabrauktų eilučių prasmę. .........................................................................................

................................................................................................................................................................

1. Tekste pavartotas žodis „dręsu“. Paaiškinkite šio žodžio reikšmę ir rašybą..................................

*...............................................................................................................................................................*

1. Trumpai apibūdinkite knygos istorinį kontekstą. ...........................................................................

*........................................................................................................................................................................................................................................................................................................................................................................................................................................................................................................*

1. Kokios knygos dalys dar labai reikšmingos? ....................................................................................

..................................................................................................................................................................

...................................................................................................................................................................

**ATSAKYMAI**

* Kuo reikšminga ši lietuviška prakalba? *Tai pirmasis lietuviškas eilėraštis.*

1.Kas kreipiasi į skaitytojus? *Knygelė.*

2. Kodėl kreipiamasi žodžiais „broliai, seserys“? *Mažvydas – pastorius. Taip įprasta kreiptis į tikinčiuosius, kaip tikėjimo brolius ir seseris./ Taip vadina lietuvius.*

3.Kaip sureikšminama mokslo svarba? *Supriešinama praeities ir dabarties kartų galimybės. Nebuvo knygų, mokslas buvo neįmanomas. Senesnių kartų troškimas mokytis neišsipildė. Ši karta, sulaukusi pirmosios knygos, laikoma laiminga, išskirtine.*

4.Kaip visų pirma suvokiama knygos paskirtis? Kodėl? *Knygos paskirtis – skleisti Dievo žodį (skaityti Bibliją gimtąja kalba – toks vienas iš Reformacijos siekių).*

5.Įrodykite, kad autorius nevengia didaktikos. *Vartojamos liepiamosios nuosakos formos, veiksmažodis „tur“ (turi, privalo), akcentuojamos malonės, kurių sulauks visi, mylintys Dievo žodį („Visuose daiktuose palaimą turėsit“).*

6. Kas supriešinama tekste? *Palaima skaitant ir pažįstant Dievo žodį ir tamsybės to mokslo atsisakius. Knygos skaitymas, mokslas apie Dievą suvokiamas kaip būtinybė*.

7. Kokios problemos keliamos prakalboje? *Žmonės nepažįsta tikrojo Dievo, nemoka maldų, vis dar garbina stabus, senuosius pagonių dievus ir deives (laukosargus, žemėpačius, kaukus, aitvarus), tiki burtais.*

8. Paaiškinkite paryškintų eilučių prasmę. *Dauguma geriau moka arti nei melstis. (Pirmą kartą keliama idėja, kad mokytis, šviestis (visų pirma, žinoma, pažinti Dievo žodį -Bibliją), yra ne mažesnė vertybė už žemdirbio darbą.)*

9. Kas, pasak autoriaus, turėtų jausti pareigą šviesti žmones? *Ponai, kunigai.*

10. Paaiškinkite paryškintų eilučių prasmę. *Neišmokę skaityti, nepažinę svarbiausių krikščioniškų tiesųiš šio mažo Katekizmo, žmonės neturės galimybės skaityti Šventojo Rašto, giliau pažinti Dievo žodį ir apskritai pažinti pasaulį.*

11.Tekste pavartotas žodis „dręsu“. Paaiškinkite šio žodžio reikšmę ir rašybą. *Drįstu (ą- ę- į kaitaliojasi giminiškų žodžių šaknyje, drąsa – dręsu – drįsti). Dabartinėje lietuvių kalboje šio žodžio forma su šaknies balsiu ę yra nevartojama.*

12.Trumpai apibūdinkite knygos istorinį kontekstą. *XVI a. prasidėjusi Reformacija padarė didelę įtaką raštijos lietuvių kalba atsiradimui: reformatai siekė, kad mišios būtų laikomos ne lotynų, o sava kalba, kad Bibliją galėtų skaityti ne tik kunigai, bet ir visi tikintieji. Tai lėmė ir pirmosios lietuviškos knygos – M.Mažvydo „Katekizmo“ - atsiradimą.*

13.Kokios knygos dalys dar labai reikšmingos? *Elementorius – pirmasis vadovėlis mokytis lietuvių kalbos ( Mažvydas sudarė lietuvių kalbos abėcėlę lotynų kalbos pagrindu, siūlė mokytis silabizavimo būdu). Giesmynas – pirmą kartą pateiktos lietuviškos giesmės su natomis.*

**Pastraipos pavyzdys.**

Kad žmogus taptų asmenybe, reikia mokytis. Nuolat tobulėdamas, žmogus pažįsta pasaulį, atranda naujus dalykus, pats ima kurti. Švietimo naudą žmogus suprato labai seniai. Į Lietuvą mokslo svarbos idėjos atkeliavo su Reformacija: buvo pradėtos kurti mokyklos, leisti knygos. 1547 metais Karaliaučiuje išleistoje pirmojoje lietuviškoje knygoje „Katekizmas“ Martynas Mažvydas, šios knygos autorius, pastorius, kalba apie knygos reikšmę žmogaus gyvenime. Pratarmėje ,,Knygelės pačios bylo lietuvininkump ir žemaičiump“ knygelė pati kviečia skaitytoją iš jos mokytis: ,,Broliai seserys, imkit mane ir skaitykit...“ Ji sako, kad to mokslo, kurio taip troško jų tėvai, pagaliau gali gauti visi, todėl ,,su džiaugsmu tą žodį“ turi priimti ir niekados jo neužmiršti. Dar ji teigia, kad daugiau mokantis turi pamokyti kitą. O tas žmogus, kuris nenori šviestis, amžiams liks tamsybėse. Juk mokslas žmogui suteikia laimę. Kaip doriems krikščionims, knygelė liepia užmiršti senąjį pagonišką tikėjimą ir garbinti vienintelį Dievą, kuris ,,dangų, žemę žodžiu vienu sutvėrė“. Martynas Mažvydas knygelės lūpomis prakalboje kreipiasi į ponus ir kunigus prašydamas jų rūpintis švietimu gimtąja kalba, padėti žmones atvesti į tikrąjį tikėjimą. Autorius buvo išsilavinęs žmogus ir suprato švietimo svarbą. Nors gyvenimas per kelis šimtmečius pasikeitė, Mažvydo idėjos neprarado aktualumo. Šiais laikais mokslo svarba ypač išaugo, nors ne visi tą suvokia. Jau maža vien mokėti skaityti ir rašyti. Šiandien dažnai žmogus siekia ne tik vidurinio, bet ir universitetinio išsilavinimo. Neišsilavinęs žmogus dirba sunkius darbus, jo dažniausiai nė nevilioja knygos, menas. Televizijos laidoje „Klausimėlis“ galime tokių žmonių pamatyti. Jų tikrai nepavadinsi asmenybėmis. Taigi mokslas – šviesa, vartai į pasaulį ir pažinimą.

\*\*\*

**2. Užduotis:** Išanalizavus Šatrijos Raganos „Sename dvare“ galima vėl šia tema rašyti (kaip mamatė rūpinasi savo vaikų švietimu, lietuvybės puoselėjimu)

**3. Užduotis:** Iš romano „Altorių šešėly“ išrinkti baronienės Rainakienės mintis, kurios turėjo įtakos Liudo Vasario asmenybės brandai. Suformuoluoti teiginį temai „Kaip žmogus tampa asmenybe?“

 ir parašyti pastraipą.

 **Mokinių teiginiai:**

* Kad žmogus taptų asmenybe, būtina turėti autoritetus, semtis iš jų išminties.
* Žmogui tapti asmenybe padeda tikri draugai.
* Tik laisvas žmogus gali vadintis asmenybe.